ai4bharat/Pralekha huggingface dataset:
പ്രത്യേക സേവനങ്ങളും ഫീച്ചറുകളും
സമുദ്ര മേഖലയിലെ സ്റ്റാർട്ടപ്പ് കമ്പനികളിൽ കൊച്ചിൻ ഷിപ്പ്യാർഡ് ലിമിറ്റഡ്  50 കോടി രൂപയുടെ നിക്ഷേപം നടത്തുമെന്ന് ശ്രീ സർബാനന്ദ സോനോവാൾ
കൊച്ചി: ഏപ്രിൽ 30, 2022
സമുദ്ര മേഖലയിലെ സ്റ്റാർട്ടപ്പ് കമ്പനികളിൽ 50 കോടി രൂപ പ്രാരംഭ കോർപ്പസ് നിക്ഷേപം നടത്താൻ കൊച്ചിൻ ഷിപ്പ്യാർഡ് ലിമിറ്റഡ്  പ്രതിബദ്ധത വ്യക്തമാക്കിയതായി കേന്ദ്ര തുറമുഖ, ഷിപ്പിംഗ്, ജലപാത മന്ത്രി ശ്രീ സർബാനന്ദ സോനോവാൾ ഇന്ന് കൊച്ചിയിൽ അറിയിച്ചു. കൊച്ചിൻ ഷിപ്പ്യാർഡ് ലിമിറ്റഡിന്റെ സുവർണ ജൂബിലി ആഘോഷത്തിന്റെ ഉദ്ഘാടനത്തോടനുബന്ധിച്ച് ഇന്ന് ഉച്ചയ്ക്ക് ശേഷം നടന്ന ചടങ്ങിൽ CSL-ന്റെ സ്റ്റാർട്ടപ്പ് എൻഗേജ്മെന്റ് ചട്ടക്കൂട് മന്ത്രി പ്രഖ്യാപിച്ചു.
രാജ്യത്തെ സ്റ്റാർട്ട്-അപ്പ് ആവാസവ്യവസ്ഥയുടെ വികസനത്തിൽ ഇന്ത്യാ ഗവൺമെന്റ് അതീവ ശ്രദ്ധ പുലർത്തുന്നു. സമുദ്ര മേഖലയിലെ സ്റ്റാർട്ടപ്പുകളുടെ വികസനം ലക്ഷ്യമിട്ട്, തുറമുഖ, ഷിപ്പിംഗ്, ജലപാത മന്ത്രാലയം സ്റ്റാർട്ട്-അപ്പ് എൻഗേജ്മെന്റ് ചട്ടക്കൂട് തയ്യാറാക്കി വരുന്നു. വിശദാംശങ്ങൾ ഉടൻ പ്രഖ്യാപിക്കുമെന്നും അദ്ദേഹം കൂട്ടിച്ചേർത്തു.
എല്ലാ പങ്കാളികളേയും ഒരുമിപ്പിച്ച്, സാങ്കേതിക, കാര്യനിര്വ്വഹണ, സാമ്പത്തിക, വിപണന വീക്ഷണകോണിൽ സമുദ്ര മേഖലയിലെ സ്റ്റാർട്ടപ്പുകളെ പിന്തുണയ്ക്കും വിധം, ഒരു ആവാസവ്യവസ്ഥ രാജ്യത്ത് വികസിപ്പിക്കുന്നതിനുള്ള ഗവൺമെന്റിന്റെ സംരംഭങ്ങൾക്ക് ഗതിവേഗം വർദ്ധിപ്പിക്കുക എന്ന ലക്ഷ്യത്തോടെയാണ് സ്റ്റാർട്ടപ്പ് ചട്ടക്കൂട് വിഭാവനം ചെയ്തിരിക്കുന്നത്. CSL-ന്റെ സാമ്പത്തിക പിന്തുണയോടെ സമുദ്രമേഖലയിൽ ഉത്പന്നങ്ങളും സേവനങ്ങളും വികസിപ്പിക്കുന്നതിന് യുവാക്കളായ കഴിവുറ്റ സംരംഭകർക്ക് ഈ ചട്ടക്കൂട് വേദി ഒരുക്കും.
രാജ്യത്തെ ആദ്യത്തെ വിമാനവാഹിനിക്കപ്പലിന്റെ നിർമാണമുൾപ്പെടെ കഴിഞ്ഞ അഞ്ച് പതിറ്റാണ്ടായി CSL കൈവരിച്ച നേട്ടങ്ങളിലും നൂതന സാങ്കേതിക വിദ്യയിലും ഹരിത പദ്ധതികളിലും CSL ന്റെ പരിശ്രമങ്ങളെ മന്ത്രി അഭിനന്ദിച്ചു.
തുറമുഖ, ഷിപ്പിംഗ്, ജലപാത സഹമന്ത്രി ശ്രീ ശാന്തനു ഠാക്കൂർ, വിദേശ, പാർലമെന്ററി കാര്യ സഹമന്ത്രി ശ്രീ വി മുരളീധരൻ, തുറമുഖ, ഷിപ്പിംഗ്, ജലപാത മന്ത്രാലയം സെക്രട്ടറി ഡോ. സഞ്ജീവ് രഞ്ജൻ, CSL CMD ശ്രീ മധു എസ് നായർ, മുതിർന്ന ഉദ്യോഗസ്ഥർ, CSL-ലെ നിലവിലെ ജീവനക്കാർ, മുൻകാല ജീവനക്കാർ, വിശിഷ്ട വ്യക്തികൾ തുടങ്ങി ഒട്ടേറെ പേർ ചടങ്ങിൽ പങ്കെടുത്തു.
(Visitor Counter : 31
മന്ത്രിസഭ
പതിനഞ്ചാം ധനകാര്യകമ്മീഷന്റെ കാലാവധി ദീര്ഘിപ്പിക്കാന് മന്ത്രിസഭയുടെ അനുമതി
പതിനഞ്ചാം ധനകാര്യ കമ്മീഷന്റെ കാലാവധി ദീര്ഘിപ്പിക്കാനും ആദ്യ സാമ്പത്തിക വര്ഷത്തെ അതായത്, 2020-21 ലെ ആദ്യ റിപ്പോര്ട്ട് സമര്പ്പിക്കുന്നതിനും പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില് ചേര്ന്ന മന്ത്രിസഭായോഗം അംഗീകാരം നല്കി. ധനകാര്യ കമ്മീഷന്റെ കാലാവധി ദീര്ഘിപ്പിക്കാനും, 2021-22 മുതല്, 2025-26 വരെയുള്ള കമ്മീഷന്റെ അന്തിമ റിപ്പോര്ട്ട് സമര്പ്പണം 2020 ഒക്ടോബര് 30 ന് നടത്താനും അനുമതി നല്കി.
2020-26 ലേയ്ക്കുള്ള ശുപാര്ശകളിലേക്ക് അന്തിമരൂപം നല്കുന്നതിനുള്ള കാലാവധി ദീര്ഘിപ്പിച്ചത് വഴി പരിഷ്കാര ങ്ങളിലൂടെ മാറ്റം വന്നിട്ടുള്ള വിവിധ സാമ്പത്തിക അനുമാനങ്ങള് വിശദമായി പരിശോധിക്കാന് കമ്മീഷന് അവസരം ലഭിക്കും.
മാതൃകാ പെരുമാറ്റച്ചട്ടം നിലവിലിരുന്നത് മൂലമുള്ള നിയന്ത്രണങ്ങള് കാരണം കമ്മീഷന് പല സംസ്ഥാനങ്ങളിലെയും സന്ദര്ശനം അടുത്തിടെയാണ് പൂര്ത്തിയാക്കാന് കഴിഞ്ഞത്. സംസ്ഥാനങ്ങളുടെ വിശദമായ ആവശ്യങ്ങള് കണക്കാക്കുന്ന തിനെ ഇത് ബാധിക്കും.
കമ്മീഷന്റെ പരിഗണനാ വിഷയങ്ങള് വിപുലമാണ്. സംസ്ഥാനങ്ങളുടെയും, കേന്ദ്ര ഗവണ്മെന്റിന്റെയും ആവശ്യങ്ങളു മായി അവയെ ബന്ധപ്പെടുത്തുന്നതിനും, ഉള്ക്കൊള്ളിക്കുന്ന തിനും സമഗ്രമായി പരിശോധിക്കുന്നതിനും കമ്മീഷന് കൂടുതല് സമയം ആവശ്യമാണ്.
കമ്മീഷന്റെ ശുപാര്ശകള് സമര്പ്പിക്കാനുള്ള സമയപരിധി നീട്ടിയത് കേന്ദ്ര ഗവണ്മെന്റിനും, സംസ്ഥാന ഗവണ്മെന്റുകള്ക്കും ഇടക്കാല വിഭവ ആസൂത്രണത്തിന് സഹായകരമാകും. 2021 ഏപ്രിലിന് ശേഷം കമ്മീഷന് അഞ്ച് വര്ഷ കാലാവധി അനുവദിച്ചത് വഴി ഇടക്കാല, ദീര്ഘകാല, ധനകാര്യ കാഴ്ചപ്പാടോടെ പദ്ധതികള്ക്ക് രൂപം നല്കുന്നതിനും, ആവശ്യമായ തിരുത്തലുകള് വരുത്തുന്നതിനും കേന്ദ്ര ഗവണ്മെന്റിനും, സംസ്ഥാന ഗവണ്മെന്റുകള്ക്കും മതിയായ സമയം ലഭിക്കും. നടപ്പ് ധനകാര്യ വര്ഷം തുടക്കമിട്ട സാമ്പത്തിക പരിഷ്കരണങ്ങളുടെ ഗുണഫലങ്ങള് 2020-21 ഒന്നാം പാദത്തിന്റെ അന്ത്യത്തിലെ കണക്കുകളില് വ്യക്തമാകുമെന്ന് പ്രതീക്ഷിക്കുന്നു.
(ND-MRD
രാജ്യരക്ഷാ മന്ത്രാലയം
നേവൽ ബേസിൽ ഓഫീസർ ട്രെയിനിമാരുടെ പാസിംഗ് ഔട്ട് നടന്നു
ന്യൂഡൽഹി , ജൂൺ 04, 2021
99 ആമത് ഇന്റഗ്രേറ്റഡ് ഓഫീസർ ട്രെയിനീസ് കോഴ്സിന്റെ ഭാഗമായുള്ള സമുദ്ര പരിശീലനം വിജയകരമായി പൂർത്തീകരിച്ചവരുടെ പാസിംഗ് ഔട്ട് ഫസ്റ്റ് ട്രെയിനിങ് സ്ക്വാഡ്രന്റെ ഭാഗമായ കപ്പലുകളിൽ 2021 ജൂൺ നാലിന് നടന്നു. ഇന്ത്യൻ നാവിക സേനയുടെ എക്സിക്യൂട്ടീവ് ബ്രാഞ്ചിലെ 104 ഓഫീസർ ട്രെയിനികൾ ആണ് ഇതിൽ ഉൾപ്പെടുന്നത്
ദക്ഷിണ നാവിക കമാൻഡ് ചീഫ് ഓഫ് സ്റ്റാഫ്, റിയർ അഡ്മിറൽ ആന്റണി ജോർജ് VSM, NM, മികച്ച ഓഫീസർ ട്രെയിനികൾക്കുള്ള ട്രോഫികൾ ചടങ്ങിൽ സമ്മാനിച്ചു. ഇന്ത്യൻ നാവികസേനാ കപ്പലുകൾ ആയ തിർ, മഗർ, ശാർദുൽ, സുജാത, തരംഗിണി, സുദർശനി എന്നിവയ്ക്കുപുറമേ തീര സംരക്ഷണ സേനയുടെ സാരഥി എന്ന കപ്പലും ഉൾപ്പെടുന്നതാണ് കൊച്ചി ആസ്ഥാനമായ ഒന്നാം പരിശീലന സ്ക്വാഡ്രൺ. INS തിറിന്റെ കമാൻഡിങ് ഓഫീസർ കൂടിയായ ക്യാപ്റ്റൻ അഫ്താബ് അഹമ്മദ് ഖാൻ ആണ് നിലവിൽ സ്ക്വാഡ്രനെ നയിക്കുന്നത് .
24 ആഴ്ച നീളുന്ന സമുദ്ര പരിശീലനത്തിന് 2020 ഡിസംബർ 28നാണ് തുടക്കമായത്. പ്രായോഗിക പരിശീലനത്തിന് പ്രത്യേക ഊന്നൽ നൽകിക്കൊണ്ട് കപ്പൽ നിയന്ത്രണം, സമുദ്ര പര്യവേക്ഷണം, മറ്റ് സാങ്കേതിക വശങ്ങൾ എന്നിവയിൽ , ഇവർക്ക് ഈ കാലയളവിൽ നിർദ്ദേശങ്ങൾ നൽകപ്പെട്ടു.
പോരാട്ടങ്ങളും, യുദ്ധസമാന സാഹചര്യങ്ങളും ഫലപ്രദമായി നേരിടാൻ ഈ പരിശീലനം യുവാക്കളായ ഉദ്യോഗസ്ഥരെ സജ്ജമാക്കും. 67 ദിവസങ്ങളായി, 14000 നോട്ടിക്കൽ മൈൽ ദൂരത്തോളം കടലിൽ സഞ്ചരിച്ച ട്രെയിനികൾ രാജ്യത്തിന്റെ പശ്ചിമ- പൂർവ്വ തീരങ്ങളിലെയും വിദേശരാജ്യങ്ങളിലെയും
നിരവധി തുറമുഖങ്ങളും സന്ദർശിച്ചു.INSV സുദർശിനിയിലെ വിദഗ്ധ പരിശീലനവും ഇവർക്ക് ലഭിച്ചു.
സ്വർണിം വിജയ് വർഷ്ന്റെ ഭാഗമായി, കൊച്ചിയിൽ നിന്നും, ലക്ഷദ്വീപ് മിനിക്കോയി ദ്വീപ് സമൂഹങ്ങളിലേക്ക് വിജയ ദീപം കൈമാറ്റം ചെയ്യുന്നതിലും ഇവർ പങ്കാളികളായി
ഇന്ത്യയുടെ കിഴക്കൻ -പടിഞ്ഞാറൻ തീരങ്ങളിൽ ആയി വിവിധ മുൻനിര യുദ്ധക്കപ്പലുകളിൽ, ഓഫീസർമാർ തങ്ങളുടെ അടുത്ത ഘട്ട പരിശീലനം തുടരും
IE/SKY
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങള്
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നല്കിയത് 194.92 കോടി ഡോസ് വാക്സിന്
രാജ്യത്ത് നിലവില് ചികിത്സയിലുള്ളത് 40,370 പേര്
ചികിത്സയിലുള്ളത് 0.09 ശതമാനം പേര്
രോഗമുക്തി നിരക്ക് 98.69%
കഴിഞ്ഞ 24 മണിക്കൂറിനിടെ 4,216 പേര് സുഖം പ്രാപിച്ചതോടെ രാജ്യത്തെ ആകെ രോഗമുക്തരുടെ എണ്ണം 4,26,48,308 ആയി.
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 8,329 പേര്ക്ക്
പ്രതിദിന രോഗസ്ഥിരീകരണ നിരക്ക് 
പ്രതിവാര രോഗസ്ഥിരീകരണ നിരക്ക് 
ആകെ നടത്തിയത് 85.45 കോടി പരിശോധനകള് ; കഴിഞ്ഞ 24 മണിക്കൂറിനിടെ നടത്തിയത് 3,44,994 പരിശോധനകള്.
(ND
പ്രത്യേക സേവനങ്ങളും ഫീച്ചറുകളും
ദേശീയ സ്റ്റാറ്റിസ്റ്റിക്കൽ ഓഫീസ്, ജൂലൈ മാസത്തിൽ എറണാകുളം ജില്ലയിൽ സർവ്വേ നടത്തുന്ന പഞ്ചായത്ത്, മുനിസിപ്പാലിറ്റി വാർഡുകളെ കുറിച്ചുള്ള അറിയിപ്പ്
(കൊച്ചി: ജൂലൈ 13 , 2022
ദേശീയ സ്റ്റാറ്റിസ്റ്റിക്കൽ ഓഫീസ്  അഖിലേന്ത്യ അടിസ്ഥാനത്തിൽ വിവിധ മേഖലകളിൽ വലിയ തോതിൽ സാമ്പിൾ സർവ്വേ നടത്തുന്നു. വിവിധ സാമൂഹിക - സാമ്പത്തിക വിഷയങ്ങളെ കുറിച്ചുള്ള രാജ്യ വ്യാപകമായ ഗാർഹിക സർവ്വേകളിലൂടെയാണ് പ്രധാനമായും വിവരങ്ങൾ ശേഖരിക്കുന്നത്. എൻ. എസ്.ഒ. ഇപ്പോൾ നടത്തുന്ന പ്രധാന സർവ്വേകൾ സാമൂഹിക സാമ്പത്തിക സർവേ 79 ആം റൗണ്ട് , ആനുകാലിക ലേബർ ഫോഴ്സ് സർവ്വേ ,അർബൻ ഫ്രെയിം സർവ്വേ  എന്നിവ ആണ് . പദ്ധതി നിർവ്വഹണ മന്ത്രാലയത്തിന് കീഴിലുള്ള നാഷണൽ സ്റ്റാറ്റിസ്റ്റിക്കൽ ഓഫീസിന്റെ
 79 ആം റൗണ്ട് സാമൂഹിക സാമ്പത്തിക സർവേ 2022 ജൂലൈ 1 മുതൽ 2023 ജൂൺ 30 വരെ രാജ്യത്താകെ നടത്തപ്പെടുന്നു. സുസ്ഥിര വികസന ലക്ഷ്യങ്ങളുടെ  വിവിധ സൂചകങ്ങളെ അടിസ്ഥാനമാക്കിയുള്ള വിവര ശേഖരണമായ Comprehensive Annual Modular Survey , വിവിധ ചികിത്സാ രീതികളായ ആയുർവേദം, യോഗ, നാച്ചുറോപതി, യുനാനി, സിദ്ധ ,സോവ-റിഗ്പ/ആംചി, ഹോമിയോപ്പതി  മുതലായവയെ കുറിച്ചുള്ള വിവരശേഖരണം എന്നിവയാണ് 79 റൗണ്ടിൽ ഉൾപ്പെടുത്തിയിട്ടുള്ളത്. ഇതിനായി ഐക്കരനാട് നോർത്ത് വാർഡ് 6 ലെ ഗ്രാമപഞ്ചായത്ത്, എടവനക്കാട് വാർഡ് 4 എന്നിവ ഗ്രാമിണ വിഭാഗത്തിലും മൂത്തകുന്നം നഗരമേഖലയിലും ജൂലൈ മാസത്തേക്ക് തിരഞ്ഞെടുക്കപ്പെട്ടു.
തൊഴിൽ, തൊഴിലില്ലായ്മ എന്നിവ അളക്കുന്നതിനുള്ള ലക്ഷ്യങ്ങളോടെയാണ് ആനുകാലിക ലേബർ ഫോഴ്സ് സർവ്വേ  നടത്തുന്നത്. എറണാകുളം ജില്ലയിൽ ഇതിനായി ജൂലൈ മാസത്തിൽ ഗ്രാമിണ മേഖലയിൽ തിരഞ്ഞെടുക്കപ്പെട്ട പഞ്ചായത്ത് വാർഡ് കുഴുപ്പിള്ളി വാർഡ് 8 ഉം ഇലഞ്ഞി വാർഡ് 10 ഉം നഗര പ്രദേശങ്ങളിൽ ഇതിനായി തിരഞ്ഞെടുക്കപ്പെട്ട സ്ഥലങ്ങൾ അങ്കമാലി, മരട്, ചൂർണ്ണിക്കര, എരമല്ലൂർ, ആലങ്ങാട്, കണയന്നൂർ, പറവൂർ, എടത്തല, കൊച്ചി മുനിസിപ്പൽ കോർപറേഷൻ എന്നിവയും ആണ്.
ഇത് കൂടാതെ സർക്കാർ സർവ്വേകൾക്കായി നഗര പ്രദേശങ്ങളുടെ ഭൂപടം തയ്യാറാക്കുന്ന സർവ്വേകൾ അർബൻ ഫ്രെയിം സർവ്വേ , എറണാകുളം ജില്ലയിൽ കൊച്ചി കോർപറേഷൻ, പുത്തൻവേലിക്കര വില്ലേജ് , കാലടി വില്ലേജ്, വെല്ലൂർ കുന്നം വില്ലേജ്, തെക്കുംഭാഗം, കോതമംഗലം,കൂത്താട്ടുകുളം എന്നിവിടങ്ങളിൽ പുരോഗമിക്കുന്നു. സർവ്വേകൾക്ക് വസ്തു നിഷ്ടമായ വിവരങ്ങളും മികച്ച സഹകരണവും പൊതുജനങ്ങളും വ്യാപാരി വ്യവസായ സ്ഥാപനങ്ങളും നൽകണമെന്ന് അഭ്യർത്ഥിക്കുന്നു.
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 191.96 കോടി കവിഞ്ഞു
12-14 വയസ് പ്രായമുള്ളവര്ക്ക് വിതരണം ചെയ്തത് 3.24 കോടിയിലധികം ആദ്യ ഡോസ് വാക്സിനുകള്
രാജ്യത്ത് ചികിത്സയിലുള്ളവരുടെ എണ്ണം നിലവില് 15,044
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 2,259 പേര്ക്ക്
രോഗമുക്തി നിരക്ക് നിലവില് 98.75%
പ്രതിവാര രോഗസ്ഥിരീകരണ നിരക്ക് 0.53 %
ഇന്നു രാവിലെ 7 വരെയുള്ള കണക്കനുസരിച്ച് ഇന്ത്യയിലെ കോവിഡ്-19 പ്രതിരോധ കുത്തിവയ്പുകളുടെ എണ്ണം 191.96 കോടി  പിന്നിട്ടു. 2,41,17,166 സെഷനുകളിലൂടെയാണ് ഈ നേട്ടം കൈവരിച്ചത്.
12-14 വയസ് പ്രായമുള്ളവര്ക്കുള്ള കോവിഡ്-19 പ്രതിരോധ കുത്തിവയ്പ് 2022 മാര്ച്ച് 16 ന് ആരംഭിച്ചു. കഴിഞ്ഞ 24 മണിക്കൂറിനുള്ളില്, 3.24 കോടി യിലധികം  കൗമാരക്കാര്ക്ക് കോവിഡ്-19 പ്രതിരോധ കുത്തിവയ്പിന്റെ ആദ്യ ഡോസ് നല്കി. 18 - 59 വയസ് പ്രായമുള്ളവർക്കുള്ള കരുതൽ ഡോസ് 2022 ഏപ്രിൽ 10 മുതൽ ആരംഭിച്ചു.
ഇന്നു രാവിലെ 7 വരെയുള്ള പ്രാഥമികവിവരമനുസരിച്ച് വാക്സിന് ഡോസുകള് ഇനി പറയുന്ന വിഭാഗങ്ങളിലായാണ് നല്കിയിട്ടുള്ളത്:
ആരോഗ്യപ്രവര്ത്തകര്
ഒന്നാം ഡോസ് 1,04,06,359
രണ്ടാം ഡോസ് 1,00,32,661
കരുതല് ഡോസ് 50,77,626
മുന്നണിപ്പോരാളികള്
ഒന്നാം ഡോസ് 1,84,18,020
രണ്ടാം ഡോസ് 1,75,70,727
കരുതല് ഡോസ് 83,02,533
12-14 പ്രായപരിധിയിലുള്ളവര്
ഒന്നാം ഡോസ് 3,24,75,018
രണ്ടാം ഡോസ് 1,33,64,363
15-18 പ്രായപരിധിയിലുള്ളവര്
ഒന്നാം ഡോസ് 5,91,09,660
രണ്ടാം ഡോസ് 4,45,34,980
18-44 പ്രായപരിധിയിലുള്ളവര്
ഒന്നാം ഡോസ് 55,67,63,388
രണ്ടാം ഡോസ് 48,63,52,174
കരുതല് ഡോസ് 5,16,058
45-59 പ്രായപരിധിയിലുള്ളവര്
ഒന്നാം ഡോസ് 20,31,78,740
രണ്ടാം ഡോസ് 19,00,08,329
കരുതല് ഡോസ് 11,12,877
60നുമേല് പ്രായമുള്ളവര്
ഒന്നാം ഡോസ് 12,70,39,365
രണ്ടാം ഡോസ് 11,84,58,135
കരുതല് ഡോസ് 1,69,11,505
കരുതല് ഡോസ് 3,19,20,599
ആകെ 1,91,96,32,518
രാജ്യത്ത് നിലവിലെ കോവിഡ് രോഗബാധിതരുടെ എണ്ണം 15,044; ഇത് രാജ്യത്തെ മൊത്തം സജീവ കേസുകളുടെ 0.03% ആണ്.
ദേശീയ രോഗമുക്തി നിരക്ക് 98.75 % ആണ്. കഴിഞ്ഞ 24 മണിക്കൂറിനുള്ളില് 2,614 പേര് സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,25,92,455 ആയി.
കഴിഞ്ഞ 24 മണിക്കൂറിനുള്ളില് ഇന്ത്യയില് പുതുതായി രോഗം സ്ഥിരീകരിച്ചത് 2,259 പേര്ക്കാണ്.
കഴിഞ്ഞ 24 മണിക്കൂറിനുള്ളില് 4,51,179 പരിശോധനകള് നടത്തി. ആകെ 84.58 കോടിയിലേറെ  പരിശോധനകളാണ് ഇന്ത്യ ഇതുവരെ നടത്തിയത്.
രാജ്യത്തുടനീളം പരിശോധനാശേഷി വര്ദ്ധിപ്പിച്ചപ്പോഴും പ്രതിവാര രോഗസ്ഥിരീകരണ നിരക്ക് 0.53 ശതമാനമാണ്. പ്രതിദിന രോഗസ്ഥിരീകരണ നിരക്ക് 0.50 ശതമാനമാണ്.
(ND
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 175.83 കോടി പിന്നിട്ടു
കഴിഞ്ഞ 24 മണിക്കൂറിൽ 35.50 ലക്ഷത്തിലധികം  ഡോസ് വാക്സിനുകൾ നൽകിയതോടെ, ഇന്ന് രാവിലെ ഏഴ് മണി വരെയുള്ള താത്കാലിക കണക്ക് പ്രകാരം, രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 175.83 കോടി  കടന്നു. 2,00,25,470 സെഷനുകളിലൂടെയാണ് ഇത്രയും ഡോസ് വാക്സിൻ നൽകിയത്.
കഴിഞ്ഞ 24 മണിക്കൂറിനുള്ളിൽ 34,226 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,21,58,510 ആയി. ദേശീയ രോഗമുക്തി നിരക്ക് 98.38%.
കഴിഞ്ഞ 24 മണിക്കൂറിൽ പുതുതായി രോഗം സ്ഥിരീകരിച്ചത് 13,405 പേർക്കാണ്. നിലവിൽ രാജ്യത്ത് ചികിത്സയിലുള്ളത് 1,81,075 പേരാണ്. ചികിത്സയിലുള്ളത് രാജ്യത്തെ ആകെ രോഗബാധിതരുടെ 0.42% ശതമാനമാണ്.
രാജ്യത്തെ പരിശോധനാ ശേഷി ഗണ്യമായി വർദ്ധിപ്പിച്ചതോടെ കഴിഞ്ഞ 24 മണിക്കൂറിൽ 10,84,247 പരിശോധനകൾ നടത്തി. ആകെ 76.12 കോടിയിൽ അധികം  പരിശോധനകളാണ് ഇതുവരെ നടത്തിയത്.
പരിശോധനകൾ വർധിപ്പിച്ചപ്പോൾ പ്രതിവാര രോഗസ്ഥിരീകരണ നിരക്ക് നിലവിൽ 1.98 ശതമാനമാണ്. പ്രതിദിന രോഗസ്ഥിരീകരണ നിരക്ക് 1.24 ശതമാനമാണ്.
മന്ത്രിസഭ
മൈക്രോ ഫുഡ് പ്രോസസ്സിംഗ് എന്റർപ്രൈസസ്  ഔപചാരികമാക്കുന്നതിനുള്ള പദ്ധതിക്ക് മന്ത്രിസഭയുടെ അംഗീകാരം
ന്യൂഡൽഹി, മെയ് 20, 2020
അസംഘടിത മേഖലയ്ക്കായി അഖിലേന്ത്യാ തലത്തിൽ 10,000 കോടിയുടെ മൈക്രോ ഫുഡ് പ്രോസസ്സിംഗ് എന്റർപ്രൈസസ്  ഔപചാരികമാക്കുക എന്ന പുതിയ കേന്ദ്രാവിഷ്കൃത പദ്ധതിക്ക് പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ചേർന്ന കേന്ദ്ര മന്ത്രിസഭ അംഗീകാരം നൽകി.
പദ്ധതിയുടെ വിശദാംശങ്ങൾ–-
ലക്ഷ്യങ്ങൾ:
# മൈക്രോ ഫുഡ് പ്രോസസ്സിംഗ് യൂണിറ്റുകളിലേക്ക് സാമ്പത്തിക ഒഴുക്ക് വർദ്ധിപ്പിക്കുക
# വ്യവസായ വരുമാനവർദ്ധനവ് ലക്ഷ്യമിടുന്നു
# ഭക്ഷ്യ ഗുണനിലവാരവും സുരക്ഷാ മാനദണ്ഡങ്ങളും മെച്ചപ്പെടുത്തൽ
# പിന്തുണാ സംവിധാനങ്ങളുടെ ശേഷി കൂട്ടുക
# അസംഘടിത മേഖലയിൽ നിന്ന് ഔപചാരിക മേഖലയിലേക്കുള്ള മാറ്റം
#വനിതാ സംരംഭകർക്കും പീഡിത ജില്ലകൾക്കും പ്രത്യേക പരിഗണന
# മാലിന്യത്തിൽ നിന്നും വരുമാനം പ്രവർത്തനങ്ങൾക്ക് പ്രോത്സാഹനം
# ഗോത്രജില്ലകളിൽ ചെറുവന ഉൽപന്നങ്ങൾക്ക് ശ്രദ്ധ കൊടുക്കുക
സവിശേഷതകൾ:
# കേന്ദ്രാവിഷ്കൃത പദ്ധതി: ചെലവ് 60:40 അനുപാതത്തിൽ കേന്ദ്ര ഗവൺമെന്റും സംസ്ഥാനങ്ങളും പങ്കിടണം
# 2,00,000 സൂക്ഷ്മ സംരംഭങ്ങളെ വായ്പാ സബ്സിഡിയോടെ സഹായിക്കും
# 2020-21 മുതൽ 2024- 25 വരെയുള്ള 5 വർഷ കാലയളവിൽ പദ്ധതി നടപ്പാക്കും.
പ്രവർത്തന രേഖ:
# സ്വാശ്രയസംഘങ്ങൾക്ക്പ്രവർത്തന മൂലധനത്തിനും ചെറിയ ഉപകരണങ്ങൾക്കുമായി അംഗങ്ങൾക്ക് വായ്പ നൽകുന്നതിനായി തുടക്ക മൂലധനം  നൽകും.
# കാർഷിക ഉല്പാദന സംഘങ്ങൾക്ക്  മുന്നോക്ക /പിന്നാക്ക ബന്ധിപ്പിക്കൽ, പൊതു അടിസ്ഥാനസൗകര്യം, പാക്കേജിംഗ്, വിപണനം, ബ്രാൻഡിംഗ് എന്നിവയ്ക്കായി ഗ്രാന്റ് നൽകും.
ഭരണ–നടപ്പാക്കൽ സംവിധാനം:
# FPI മന്ത്രിയുടെ അധ്യക്ഷതയിൽ ഒരു അന്തർ മന്ത്രിതല സമിതി  ഈ പദ്ധതി നിരീക്ഷിക്കും
# സംസ്ഥാന –- കേന്ദ്ര ഭരണപ്രദേശ തലത്തിൽ ചീഫ് സെക്രട്ടറിയുടെ അധ്യക്ഷതയിൽ പ്രവർത്തിക്കുന്ന കമ്മിറ്റി  ചെറുകിട യൂണിറ്റുകൾ വികസിപ്പിക്കുന്നതിനും സ്വയം സഹായ സംഘങ്ങൾക്കും കാർഷിക ഉല്പാദന സംഘങ്ങൾക്കും സഹകരണ സംഘങ്ങൾക്കും പുതിയ യൂണിറ്റുകൾ സ്ഥാപിക്കുന്നതിനുമുള്ള നിർദേശങ്ങൾ പരിശോധിച്ച് അംഗീകരിക്കും.
# കേന്ദ്ര ഗവൺമെന്റിന്റെ അംഗീകാരത്തോടെ പദ്ധതി നടപ്പാക്കുന്നതിനായി സംസ്ഥാനങ്ങളിലും കേന്ദ്രഭരണപ്രദേശങ്ങളിലും വിവിധതലത്തിൽ വാർഷിക പദ്ധതികൾ തയ്യാറാക്കും.
# പദ്ധതിയിൽ ഒരു മൂന്നാം കക്ഷിയുടെ വിലയിരുത്തലും ഇടക്കാല അവലോകന സംവിധാനവും സജ്ജമാക്കും.
ഗുണഫലവും തൊഴിലവസരവും:
# ഏകദേശം എട്ടു ലക്ഷത്തോളം ചെറുകിട യൂണിറ്റുകൾക്ക് പ്രയോജനം.
# മെച്ചപ്പെട്ട പരിഗണന, ഔപചാരികവൽക്കരണം എന്നിവയിലൂടെ മൽസരാധിഷ്ഠിതമായി വളരാൻ അവസരം.
# പദ്ധതിയിലൂടെ ഒമ്പത് ലക്ഷം അതിവിദഗ്ധ–--വിദഗ്ധ തൊഴിലവസരങ്ങൾ സൃഷ്ടിക്കാൻ കഴിയും.
(
പ്രധാനമന്ത്രിയുടെ ഓഫീസ്
ഫ്രാൻസ് സെനറ്റ് പ്രസിഡന്റുമായി പ്രധാനമന്ത്രിയുടെ കൂടിക്കാഴ്ച
പ്രധാനമന്ത്രി ശ്രീ നരേന്ദ്ര മോദി 2023 ജൂലൈ 13 ന് ഫ്രഞ്ച് സെനറ്റ് പ്രസിഡന്റ് ജെറാർഡ് ലാർച്ചറുമായി കൂടിക്കാഴ്ച നടത്തി.
ഇന്ത്യ-ഫ്രാൻസ് പങ്കാളിത്തത്തിന്റെ അടിസ്ഥാന ധാർമ്മികത രൂപപ്പെടുത്തുന്ന നമ്മുടെ പങ്കിട്ട മൂല്യങ്ങളായ 'ജനാധിപത്യം, സ്വാതന്ത്ര്യം, സമത്വം' എന്നിവയുടെ പ്രാധാന്യം പ്രധാനമന്ത്രി മോദി എടുത്തുപറഞ്ഞു.
ഇന്ത്യയുടെ ജി 20 മുൻഗണനകൾ, സാങ്കേതിക ഉപയോഗത്തിലെ ജനാധിപത്യ മൂല്യങ്ങൾ, രണ്ട് ഉപരിസഭകൾ തമ്മിലുള്ള സഹകരണം എന്നിവയുൾപ്പെടെ വിപുലമായ മേഖലകളിൽ ചർച്ചകൾ ശ്രദ്ധ കേന്ദ്രീകരിച്ചു. പരസ്പര താൽപര്യമുള്ള മേഖലാ , ആഗോള വിഷയങ്ങളും ചർച്ച ചെയ്തു.
ND
ആരോഗ്യ, കുടുംബക്ഷേമ മന്ത്രാലയം
കോവിഡ് 19 നുമായി ബന്ധപ്പെട്ട ഇരുപത്തിമൂന്നാമത് മന്ത്രിതല യോഗത്തിന് ഡോക്ടർ ഹർഷവർദ്ധൻ അധ്യക്ഷത വഹിച്ചു
ന്യൂഡൽഹി, ജനുവരി 28,2021
കോവിഡ് 19 മായി ബന്ധപ്പെട്ട ഇരുപത്തിമൂന്നാമത് ഉന്നത മന്ത്രിതല യോഗത്തിന് ആരോഗ്യ കുടുംബക്ഷേമ മന്ത്രി ഡോക്ടർ ഹർഷവർദ്ധൻ വീഡിയോ കോൺഫറൻസിലൂടെ ഇന്ന് അധ്യക്ഷം വഹിച്ചു.
വിദേശകാര്യ മന്ത്രി ഡോക്ടർ എസ് ജയശങ്കർ, വ്യോമയാന മന്ത്രി ശ്രീ ഹർദീപ് സിംഗ് പുരി, ആരോഗ്യകുടുംബക്ഷേമ മന്ത്രാലയത്തിന്റെ ചുമതലയുള്ള കേന്ദ്ര സഹമന്ത്രി ശ്രീ അശ്വിനികുമാർ ചൗബേയ്, ആഭ്യന്തരമന്ത്രാലയത്തിന്റെ ചുമതലയുള്ള സഹമന്ത്രി നിത്യാനന്ദ റായി, തുറമുഖ ഷിപ്പിംഗ് ജലഗതാഗത രാസവസ്തു വള മന്ത്രാലയത്തിന്റെ ചുമതലയുള്ള സഹമന്ത്രി ശ്രീ മൻസുഖ് മാണ്ഡവ്യ തുടങ്ങിയവർ യോഗത്തിൽ പങ്കെടുത്തു
NCDC ഡയറക്ടർ ഡോക്ടർ സുജീത് കെ സിങ്, കോവിഡ്മഹാമാരി സംബന്ധിച്ച് രാജ്യത്തെ നിലവിലെ സ്ഥിതിഗതികളും ഭാവി സാഹചര്യങ്ങളും ഉൾപ്പെടുത്തിയുള്ള വിശദമായ റിപ്പോർട്ട് യോഗത്തിൽ അവതരിപ്പിച്ചു.
മുംബൈ, തിരുവനന്തപുരം, എറണാകുളം, കോട്ടയം, കോഴിക്കോട് എന്നിവ രാജ്യത്ത് ഏറ്റവും കൂടുതൽ കേസുകൾ റിപ്പോർട്ട് ചെയ്യപ്പെടുന്ന ആദ്യ അഞ്ച് ജില്ലകളായി തുടരുകയാണെന്ന് അദ്ദേഹം അറിയിച്ചു
നിലവിൽ മഹാരാഷ്ട്ര, കേരളം എന്നീ രണ്ട് സംസ്ഥാനങ്ങളിലാണ് ചികിത്സയിൽ കഴിയുന്ന രോഗികളുടെ 70 ശതമാനവും ഉള്ളത്. വരുന്ന മാസങ്ങളിൽ പ്രത്യേക ജാഗ്രത പുലർത്തണമെന്നും അദ്ദേഹം നിർദ്ദേശിച്ചു
നിതി ആയോഗ് അംഗം ഡോക്ടർ വിനോദ് കെ പോൾ, കേന്ദ്ര ആരോഗ്യ സെക്രട്ടറി ശ്രീ രാജേഷ് ഭൂഷൻ എന്നിവർ വാക്സിൻ വികസനത്തിലും വിതരണത്തിലും കേന്ദ്ര ഗവൺമെന്റ് കൈവരിച്ച പുരോഗതിയെ അഭിനന്ദിച്ചു. ലോകത്ത് ഏറ്റവും മികച്ച രീതിയിൽ വാക്സിൻ വിതരണം ലഭ്യമാക്കുന്ന രാജ്യങ്ങളുടെ പട്ടികയിൽ ആറാമതാണ് ഇന്ത്യയെന്ന് ഡോക്ടർ പോൾ അറിയിച്ചു. വരുന്ന കുറച്ചു ദിവസങ്ങൾക്കുള്ളിൽ തന്നെ നാം മൂന്നാംസ്ഥാനത്തേക്ക് ഉയരുമെന്നും അദ്ദേഹം പ്രതീക്ഷ പ്രകടിപ്പിച്ചു
ഇന്ത്യൻ വാക്സിനുകൾക്കായി ദേശീയ അന്തർദേശീയ തലങ്ങളിലെ ആവശ്യങ്ങൾ സന്തുലിതമായി മുന്നോട്ടുകൊണ്ടുപോകുന്നതിലെ പ്രശ്നങ്ങളും യോഗം ചർച്ച ചെയ്തു
(
ഇലക്ട്രോണിക്സ് & ഐ.ടി മന്ത്രാലയം
ഇന്ത്യ ഇന്റർനെറ്റ് ഗവേണൻസ് ഫോറം 2021 നവംബറിൽ നടക്കും
ന്യൂഡൽഹി, ഒക്ടോബർ 21, 2021
2021 നവംബർ 8 മുതൽ 11 വരെ നടക്കുന്ന ഇന്ത്യ ഇന്റർനെറ്റ് ഗവേണൻസ് ഫോറത്തിന്  നാന്ദി കുറിച്ചുകൊണ്ട്, കേന്ദ്ര ഇലക്ട്രോണിക്സ്, വിവരസാങ്കേതിക മന്ത്രാലയം, NIXI, മൾട്ടി സ്റ്റേക്ക്ഹോൾഡർ ഗ്രൂപ്പ് എന്നിവ സംയുക്തമായി ഒരു പരിപാടി സംഘടിപ്പിച്ചു. ‘ഇന്റർനെറ്റിന്റെ ശക്തിയാൽ ഇന്ത്യയെ ശാക്തീകരിക്കുക’ എന്നതാണ് IIGF 2021 ന്റെ പ്രമേയം. ഡിജിറ്റൈസേഷനിലേക്കുള്ള ഇന്ത്യയുടെ യാത്രയെക്കുറിച്ചുള്ള ചർച്ചകൾക്ക് പരിപാടി സാക്ഷ്യം വഹിക്കും. ഇന്ത്യയും ഇന്റർനെറ്റും - ഇന്ത്യയുടെ ഡിജിറ്റൽ യാത്ര,ആഗോള പങ്ക്, സമത്വം, ഗമ്യത, ഗുണനിലവാരം, എല്ലാവർക്കും അതിവേഗ ഇന്റർനെറ്റ്, ഇന്റർനെറ്റ് ഭരണനിര്വഹണത്തിലെ സൈബർ മാനദണ്ഡങ്ങൾ, ധാർമ്മികത എന്നിവയെക്കുറിച്ചുള്ള മൂന്ന് സമഗ്ര സമ്മേളനങ്ങളാണ് പരിപാടിയുടെ പ്രധാന സവിശേഷത.
ഡിജിറ്റൈസേഷനിലേക്കുള്ള പാതയെക്കുറിച്ചുള്ള ചർച്ചയിലും ഇന്റർനെറ്റ് ഗവേണൻസ് സംബന്ധിക്കുന്ന അന്താരാഷ്ട്ര നയ വികസനത്തിലും ഇന്ത്യയുടെ പങ്കും പ്രാധാന്യവും എടുത്തുകാട്ടുകയും, ആഗോള വേദിയിൽ ഇന്ത്യയെ അനിവാര്യ പങ്കാളിയാക്കുകയുമാണ് പരിപാടിയുടെ ഉദ്ദേശം.
80 കോടിയോളം വരുന്ന ഇന്റർനെറ്റ് ഉപയോക്താക്കൾ ഇന്ത്യയെ, ഇന്റെർനെറ്റിനാൽ പരസ്പരബന്ധിതമായ ഏറ്റവും വലിയ രാജ്യമാക്കി മാറ്റുന്നതായി പരിപാടിയിൽ സംസാരിച്ച, കേന്ദ്ര ഇലക്ട്രോണിക്സ്, വിവരസാങ്കേതിക സഹമന്ത്രി ശ്രീ രാജീവ് ചന്ദ്രശേഖർ അറിയിച്ചു. 120 കോടി ജനങ്ങളെയും ഇതിൽ കണ്ണിചേർക്കാൻ സർക്കാർ പ്രതിജ്ഞാബദ്ധമാണ്. ഡിജിറ്റൽ അപരവത്കരണം ഒഴിവാക്കണമെന്നും അദ്ദേഹം കൂട്ടിച്ചേർത്തു.
ഇന്റർനെറ്റ് ഗവേണൻസിന്റെ മുന്നോട്ടുള്ള പാതയിലെ തന്റെ കാഴ്ചപ്പാടുകൾ പങ്കുവെച്ചുകൊണ്ട്, മൾട്ടി-സ്റ്റേക്ക്ഹോൾഡിസം എന്ന ആശയത്തിന്റെ പ്രാധാന്യം ശ്രീ രാജീവ് ചന്ദ്രശേഖർ ഊന്നിപ്പറഞ്ഞു. ബന്ധപ്പെട്ട കക്ഷികൾ ഭാഗഭാക്കാകുന്ന പൊതുനയത്തിൽ സർക്കാർ വിശ്വസിക്കുന്നു. ഇന്റർനെറ്റ് ഉപയോക്താക്കളാണ് ഏറ്റവും പ്രധാന പങ്കാളികൾ. അതിനാൽ ഇന്റർനെറ്റ് ഉപയോക്താക്കളുടെ ശബ്ദം ദേശീയ-അന്തർദേശീയ വേദികളിൽ മുഴങ്ങേണ്ടത് അത്യാവശ്യമാണ്. ലോകത്തെ ഏറ്റവും വലിയ ഇന്റർനെറ്റ് രാഷ്ട്രമാണെങ്കിലും, ആഗോളതലത്തിൽ ഇന്റർനെറ്റിന്റെ മാനദണ്ഡങ്ങളും സാങ്കേതികവിദ്യകളും തീരുമാനിക്കുന്ന പൊതുവേദികളിൽ ഇന്ത്യയുടെ സാന്നിധ്യം ആനുപാതികമായി കുറവാണ്.
ഉപയോക്താക്കളെ സംബന്ധിച്ചിടത്തോളം ഇൻറർനെറ്റ് സുതാര്യവും, സുരക്ഷിതവും, വിശ്വാസയോഗ്യവും, ഉത്തരവാദിത്വവുമുള്ളതുമായിരിക്കണം എന്ന് പ്രസ്താവിച്ചുകൊണ്ട് അദ്ദേഹം ഉപസംഹരിച്ചു.
RRTN/SKY
ഉപഭോക്തൃകാര്യ, ഭക്ഷ്യ, പൊതുവിതരണ മന്ത്രാലയം
ദേശീയ ഭക്ഷ്യസുരക്ഷാ നിയമത്തില് നിന്നും ഒഴിവാക്കിയ കുടുംബങ്ങള്ക്ക് നല്കാനായി 89,540 ടണ് ഭക്ഷ്യധാന്യങ്ങള് അധികമായി അനുവദിക്കുക്കും: രാംവിലാസ് പസ്വാന്.
പ്രളയബാധിതമായ കേരളത്തില് സ്വീകരിച്ച ദുരിതാശ്വാസ നടപടികളെക്കുറിച്ച് കേന്ദ്ര ഭക്ഷ്യ പൊതുവിതരണ ഉപഭോക്തൃകാര്യ മന്ത്രി ശ്രീ രാംവിലാസ് പസ്വാന് മാധ്യമങ്ങളോട് വിശദീകരിച്ചു. കേരളത്തിലെ ജനങ്ങളോട് ഐക്യദാര്ഢ്യം പ്രഖ്യാപിച്ച ശ്രീ പസ്വാന്, നഷ്ടപ്പെട്ട കുടുംബങ്ങളുടെ ദുഃഖത്തില് അനുശോചനം രേഖപ്പെടുത്തുകയും ചെയ്തു. സ്വന്തം ജീവിതം പോലും പണയം വച്ച് ദുരന്തത്തില്പ്പെട്ടവരെ രക്ഷിക്കുന്നതിനും ദുരന്തബാധിത പ്രദേശങ്ങളില് ആവശ്യമായ വസ്തുക്കള് എത്തിക്കുന്നതിനും രാവും പകലും പ്രയത്നിക്കുന്ന സായുധസേനകളെ അദ്ദേഹം അഭിനന്ദിച്ചു. പ്രളയജലം ഇറങ്ങി തുടങ്ങുമ്പോള് മുതല് ജലജന്യരോഗങ്ങള് പരക്കുന്ന അകടകരമായ ഒരു ഘട്ടത്തിന് സാദ്ധ്യതയുണ്ടെന്ന് ശ്രീ പസ്വാന് പറഞ്ഞു. പ്രധാനമന്ത്രി ശ്രീ നരേന്ദ്ര മോദിയുടെ നേതൃത്വത്തില്, കേരളത്തിന് കഴിയുന്നത്ര സഹായം കേന്ദ്ര ഗവണ്മെന്റ് ലഭ്യമാക്കുമെന്ന് അദ്ദേഹം ഉറപ്പുനല്കി.
(ദുരിതാശ്വാസ പ്രവര്ത്തനങ്ങളെക്കുറിച്ച് സംസാരിച്ച ശ്രീ പസ്വാന് കേരള മുഖ്യമന്ത്രി കേന്ദ്ര ഭക്ഷ്യവകുപ്പില് നിന്ന് 1,18,000 ടണ് ഭക്ഷ്യധാന്യം ആവശ്യപ്പെട്ടതായി അറിയിച്ചു. ഭക്ഷ്യസുരക്ഷാനിയമത്തിന്റെ അടിസ്ഥാനത്തില് കേരളത്തിന് ഇപ്പോള് തന്നെ 1.18 ലക്ഷം ടണ് ഭക്ഷ്യധാന്യം പ്രതിമാസം നല്കുന്നുണ്ട്, അത് തുടരും. അതിന് പുറമെ പ്രളയ ദുരന്തബാധിതരെ സഹായിക്കുന്നതിനായി ദേശീയ ഭക്ഷ്യസുരക്ഷാ നിയമത്തില് നിന്നും ഒഴിവാക്കിയിട്ടുള്ളവര്ക്കു കൂടി വേണ്ടി 89,540 ടണ്ഭക്ഷ്യധാന്യം കൂടി, ഒരാള്ക്ക് 5 കിലോ എന്ന അളവില്, അടിയന്തിരമായി അനുവദിക്കാനും കേന്ദ്ര ഗവണ്മെന്റ് തീരുമാനിച്ചിട്ടുണ്ട്. ഈ തീരുമാനത്തിലൂടെ കേരളത്തിലെ മുഴുവന് കുടുംബങ്ങള്ക്കും വേണ്ട ധാന്യം ഒരുക്കാന് സാധിക്കും. പ്രത്യേക വിമാനത്തില് 100ടണ് പയര്വര്ഗ്ഗങ്ങള് കേരളത്തിലേക്ക് ഇതിനകം അയച്ചുകഴിഞ്ഞു ഇതിന് പുറമെ 80 ടണ് പയര്വര്ഗ്ഗങ്ങള് പ്രതിദിനം അയക്കുന്നുമുണ്ട്.
ശാസ്ത്ര സാങ്കേതിക മന്ത്രാലയം
കോവിഡ് 19- ആരോഗ്യപ്രവര്ത്തകര്ക്ക് തുണയായി റോബോട്ട്
കോറോണ വൈറസിനെതിരായി രാപകല് പോരാടുന്ന ആരോഗ്യപ്രവര്ത്തകര്ക്ക് തുണയായാന് ദുര്ഗാപൂരിലെ സെന്ട്രല് മെക്കാനിക്കല് എഞ്ചിനീയറിംഗ് റിസര്ച്ച് ഇന്സ്റ്റിറ്റ്യൂട്ടിലെ സി.എസ്.ഐ.ആര് ലാബ് ഒരു റോബോട്ടിനെ നിര്മ്മിച്ചു. ഹോസ്പിറ്റല് കെയര് അസിസ്റ്റീവ് റോബോട്ടിക് ഡിവൈസ് ആണ് ഈ പുതിയ താരം. ചലിക്കാന് കഴിയുന്ന ഈ റോബോട്ടിനെ രോഗികള്ക്ക് ഭക്ഷണവും മരുന്നും നല്കുക, അവരുടെ സ്രവസാമ്പിളുകള് ശേഖരിക്കുക, ആശയവിനിമയം നടത്തുക എന്നിവയ്ക്കും പ്രയോജനപ്പെടുത്താം. റോബോട്ടിന്റെ രംഗപ്രവേശം ആരോഗ്യപ്രവര്ത്തകര്ക്ക് കോവിഡ് ഭീഷണി കുറയ്ക്കുമെന്നാണ് വിലയിരുത്തല്.
വിവിധ കഴിവുകള് വശമുള്ള റോബോട്ട് സ്വമേധയായും മനുഷ്യനിയന്ത്രിതമായും പ്രവര്ത്തിക്കും. പ്രത്യേക കണ്ട്രോള് സ്റ്റേഷനിലൂടെയാണ് ഇതിന്റെ പ്രവര്ത്തനം നിയന്ത്രിക്കുക.
ശാരീരിക അകലം പാലിച്ച് കോവിഡ് രോഗികളെ പരിപാലിക്കുന്ന ആരോഗ്യപ്രവര്ത്തകര്ക്ക് ഈ റോബോട്ട് കൂടുതല് പ്രയോജനപ്രദമാകുമെന്ന് സി.എസ്.ഐ.ആര്-സി.എം.ഇ.ആര്.ഐ ഡയറക്ടര് പ്രൊ. ഹരീഷ് ഹിറാനി പറഞ്ഞു. 80 കിലോഗ്രാം മാത്രം ഭാരമുള്ള റോബോട്ടിന് അഞ്ചു ലക്ഷം രൂപയില് താഴെ മാത്രമാണ് ചെലവെന്നും അദ്ദേഹം പറഞ്ഞു.
കോവിഡ് 19 ന് എതിരായ പോരാട്ടത്തില് സാങ്കേതികവിദ്യയെ പ്രയോജനപ്പെടുത്താനുള്ള ശ്രമങ്ങളാണ് സി.എസ്.ഐ.ആര്-സി.എം.ഇ.ആര്.ഐ നടത്തുന്നത്. കോവിഡിനെ പ്രതിരോധിക്കാന് പ്രധാനമാര്ഗമായി ലോകാരോഗ്യസംഘടന നിര്ദേശിച്ചിട്ടുള്ള വ്യക്തിസംരക്ഷണ വസ്ത്രം, ആരോഗ്യസ്ഥാപനങ്ങള്ക്കും പൊതുജനങ്ങള്ക്കും വേണ്ടി സമൂഹതല സുരക്ഷാ ഉപാധി എന്നിവ വികസിപ്പിച്ചെടുക്കുന്നതില് സി.എസ്.ഐ.ആര്-സി.എം.ഇ.ആര്.ഐ പ്രത്യേക ശ്രമം നടത്തുന്നുണ്ട്.
അണുനാശിനി അറ, റോഡുകളിലെ അണിനാശിനി യൂണിറ്റുകള്, മുഖാവരണം, മെക്കാനിക്കല് വെന്റിലേറ്ററുകള്, ആശുപത്രി മാലിന്യസംസ്കരണ യൂണിറ്റുകള് എന്നിവയും സി.എസ്.ഐ.ആര്-സി.എം.ഇ.ആര്.ഐ ഗവേഷകര് ഇതിനോടകം വികസിപ്പിച്ചെടുത്തു.
കാബിനറ്റ് സെക്രട്ടേറിയറ്റ്
ദേശീയ ദുരന്ത നിവാരണ സമിതി യോഗം ക്യാബിനറ്റ് സെക്രട്ടറിയുടെ അധ്യക്ഷതയിൽ ചേർന്നു
(ദേശീയ ദുരന്തനിവാരണ സമിതി അവലോകനയോഗം കേന്ദ്ര ക്യാബിനറ്റ് സെക്രട്ടറി ശ്രീ രാജീവ് ഗൗബയുടെ നേതൃത്വത്തിൽ ഇന്ന് ചേർന്നു. തീരത്തേക്ക് അടിക്കാൻ സാധ്യതയുള്ള ചുഴലിക്കാറ്റിനെ സംബന്ധിച്ച് ക്യാബിനറ്റ് സെക്രട്ടറിയും ആന്ധ്രപ്രദേശ്, തമിഴ്നാട്, പുതുച്ചേരി ചീഫ് സെക്രട്ടറിമാരും വീഡിയോ കോൺഫറൻസിലൂടെ അവലോകനം ചെയ്തു.
സംസ്ഥാന ഭരണകൂടങ്ങൾ സ്വീകരിച്ച തയ്യാറെടുപ്പുകളെ പറ്റി കാബിനറ്റ് സെക്രട്ടറിയെ ധരിപ്പിച്ച ചീഫ് സെക്രട്ടറിമാർ, ഏതുതരം വെല്ലുവിളിയും നേരിടാൻ സംസ്ഥാന ഭരണകൂടങ്ങൾ സുസജ്ജം ആണെന്നും വ്യക്തമാക്കി. വെല്ലുവിളികൾ നേരിടാൻ ദേശീയ ദുരന്ത പ്രതികരണ സേന അടക്കമുള്ള സംവിധാനങ്ങളുമായി പുലർത്തുന്ന സഹകരണത്തെ പറ്റിയും ചീഫ് സെക്രട്ടറിമാർ ദുരന്തനിവാരണ സമിതിയെ അറിയിച്ചു.
കാലാവസ്ഥയിലെ നിലവിലെ സാഹചര്യം സംബന്ധിച്ച്, കാലാവസ്ഥ നിരീക്ഷണ വകുപ്പ് ഡയറക്ടർ ജനറൽ പ്രത്യേക പ്രദർശനം നടത്തുകയും, ബന്ധപ്പെട്ട സംസ്ഥാനങ്ങളുമായി ഈ വിവരങ്ങൾ പങ്കു വെച്ചിട്ടുണ്ട് എന്ന് അറിയിക്കുകയും ചെയ്തു.2020 നവംബർ 24 മുതൽ 26 വരെ ആന്ധ്രപ്രദേശ്, തമിഴ്നാട്, പുതുച്ചേരി തീരങ്ങളെ ചുഴലിക്കാറ്റ് ബാധിക്കുമെന്നാണ് കരുതുന്നതെന്നും അദ്ദേഹം വ്യക്തമാക്കി
ഒരു ജീവൻ പോലും നഷ്ടമാകാതിരിക്കാനും ദുരന്ത ബാധിത മേഖലകളുടെ വേഗത്തിലുള്ള പുനരുദ്ധാരണവും ആണ് ലക്ഷ്യമിടുന്നതെന്ന് കാബിനറ്റ് സെക്രട്ടറി വ്യക്തമാക്കി. മത്സ്യബന്ധനത്തിനായി കടലിൽ പോകരുത് എന്ന നിർദ്ദേശം കർശനമായി നടപ്പാക്കണമെന്ന് അദ്ദേഹം ആവശ്യപ്പെട്ടു.കെട്ടുറപ്പില്ലാത്ത ഭവനങ്ങളിൽ താമസിക്കുന്ന ജനങ്ങളെ സാഹചര്യം അനുസരിച്ച് സുരക്ഷിതമായ ഇടങ്ങളിലേക്ക് മാറ്റി പാർപ്പിക്കണമെന്ന് അദ്ദേഹം വ്യക്തമാക്കി.
ആഭ്യന്തര, ഊർജ്ജ, ടെലികമ്മ്യൂണിക്കേഷൻ, വ്യോമയാനം, ഷിപ്പിങ്, ആരോഗ്യമന്ത്രാലയ സെക്രട്ടറിമാർ, റെയിൽവേ ബോർഡ് ചെയർമാൻ, മെമ്പര് സെക്രട്ടറി, NDMA, DG, NDRF തുടങ്ങിയവരും പ്രതിരോധ മന്ത്രാലയ പ്രതിനിധികളും തങ്ങൾ സ്വീകരിച്ച തയ്യാറെടുപ്പുകൾ സംബന്ധിച്ചും സംസ്ഥാനങ്ങൾക്കായുള്ള സഹായം സംബന്ധിച്ചു എന്സിഎംസിയെ ധരിപ്പിച്ചു.
പ്രധാനമന്ത്രിയുടെ ഓഫീസ്
എൽ കെ അദ്വാനിയുടെ ജന്മദിനത്തിൽ പ്രധാനമന്ത്രി ആശംസകൾ നേർന്നു
ശ്രീ. എൽ കെ അദ്വാനി ജിയുടെ ജന്മദിനത്തിൽ പ്രധാനമന്ത്രി ശ്രീ നരേന്ദ്ര മോദി ആശംസകൾ നേർന്നു.
ഒരു ട്വീറ്റിൽ പ്രധാനമന്ത്രി പറഞ്ഞു;
"ബഹുമാനപ്പെട്ട അദ്വാനി ജിക്ക് ജന്മദിനാശംസകൾ. അദ്ദേഹത്തിന്റെ ദീർഘവും ആരോഗ്യകരവുമായ ജീവിതത്തിനായി പ്രാർത്ഥിക്കുന്നു. ജനങ്ങളെ ശാക്തീകരിക്കുന്നതിനും നമ്മുടെ സാംസ്കാരിക അഭിമാനം ഉയർത്തുന്നതിനുമുള്ള അദ്ദേഹത്തിന്റെ നിരവധി ശ്രമങ്ങൾക്ക് രാജ്യം അദ്ദേഹത്തോട് കടപ്പെട്ടിരിക്കുന്നു. തന്റെ പണ്ഡിതോചിതമായ അന്വേഷണങ്ങൾക്കും സമ്പന്നമായ ബുദ്ധിശക്തിക്കും അദ്ദേഹം പരക്കെ ബഹുമാനിക്കപ്പെടുന്നു."
(